Παύλος Ραζέλος

Ο Παύλος Ραζέλος (1857 - 1929) ήταν Έλληνας υποστράτηγος, αρχηγός της Χωροφυλακής και πολιτευτής.

Γεννήθηκε στο Οίτυλο Λακωνίας το 1857. Κατατάχθηκε στην τότε Βασιλική Χωροφυλακή και υπηρέτησε σε πολλές υπηρεσίες, ενώ έφθασε στο βαθμό του υποστρατήγου Χωροφυλακής. Από το 1895 με τον βαθμό του υπομοίραρχου άρχισε να πολιτεύεται και να εκλέγεται συνέχεια βουλευτής της επαρχίας Λακεδαίμονος. Οι υπηρεσίες που προσέφερε κατά τη παραμονή του στη Χωροφυλακή υπήρξαν σπουδαίες. Ειδικότερα στον Ελληνοτουρκικό πόλεμο του 1897, στον Α' Βαλκανικό Πόλεμο καθώς και στο Β΄ Βαλκανικό Πόλεμο, μετά τον οποίο ανέλαβε Αρχηγός Χωροφυλακής. 

Αποστρατεύθηκε το 1916. Είχε τιμηθεί με πολλά πολεμικά παράσημα.

Παραπομπές

Πηγές
 Νεώτερον Εγκυκλοπαιδικόν Λεξικόν Ηλίου, τόμ. 16ος, σελ. 574

Ελληνοτουρκικός πόλεμος (1897)
Α΄ Βαλκανικός Πόλεμος
Β΄ Βαλκανικός Πόλεμος
Αρχηγοί Ελληνικής χωροφυλακής
Βουλευτές Λακεδαίμονος